Rikunarita-ORG/Wikinium huggingface dataset:
# Ολέκσιι Ρέζνικοφ

| Ολέκσιι Ρέζνικοφ |
| --- |
|  |
| Γενικές πληροφορίες |
| Όνομα στη μητρική γλώσσα | Олексій Юрійович Резніков (Ουκρανικά)  |
| Γέννηση | 18  Ιουνίου 1966 Λβιβ |
| Εθνικότητα | Εβραίοι |
| Παρατσούκλι | Peacemaker |
| Χώρα πολιτογράφησης | Ουκρανία Ένωση Σοβιετικών Σοσιαλιστικών Δημοκρατιών |
| Εκπαίδευση και γλώσσες |
| Ομιλούμενες γλώσσες | Ουκρανικά Ρωσικά |
| Σπουδές | Πανεπιστήμιο του Λβιβ |
| Πληροφορίες ασχολίας |
| Ιδιότητα | δικηγόρος πολιτικός mind gamer ηθοποιός ταινιών νομικός υπουργός |
| Πολιτική τοποθέτηση |
| Πολιτικό κόμμα/Κίνημα | ανεξάρτητος/η πολιτικός |
| Οικογένεια |
| Σύζυγος | Yulia Zoriy |
| Στρατιωτική σταδιοδρομία |
| Βαθμός/στρατός | λοχίας |
| Αξιώματα και βραβεύσεις |
| Αξίωμα | Minister of Temporarily Occupied Territories and IDPs (2020–2021) Deputy Prime Minister of Ukraine (2020–2021) Minister of Defense of Ukraine (2021–2023) Υπουργός Άμυνας |
| Βραβεύσεις | Honoured Jurist of Ukraine Registered firearms Ταξιάρχης του Τάγματος του Σταυρού του Βύτις Αργυρός Σταυρός της Αξίας |
| Υπογραφή |
|  |
|  Σχετικά πολυμέσα |
|

Ο **Ολέκσιι Γιουρίγιοβιτς Ρέζνικοφ** (ουκρανικά: Олексій Юрійович Резніков) (18 Ιουνίου 1966 -) είναι Ουκρανός δικηγόρος και πολιτικός, ο οποίος υπηρετούσε ως Υπουργός Άμυνας της Ουκρανίας από τις 4 Νοεμβρίου 2021 έως την απομάκρυνσή του στις 5 Σεπτεμβρίου 2023. Προηγουμένως ο Ρέζνικοφ υπηρέτησε σε άλλες θέσεις στην κυβέρνηση της Ουκρανίας, όπως αναπληρωτής πρωθυπουργός, υπουργός για την επανένταξη των προσωρινά κατεχόμενων εδαφών της Ουκρανίας, αναπληρωτής διοικητής της δημόσιας διοίκησης της πόλης του Κιέβου από το 2016 έως το 2018 και αντιδήμαρχος-γραμματέας του δημοτικού συμβουλίου του Κιέβου από τον Ιούνιο 2014 έως τον Δεκέμβριο 2015. Ο Ρέζνικοφ υπηρέτησε επίσης ως επικεφαλής της εθνικής αντιπροσωπείας της Ουκρανίας στο Κογκρέσο των Τοπικών και Περιφερειακών Αρχών του Συμβουλίου της Ευρώπης από το 2015 έως το 2016 ενώ στις 5 Μαΐου 2020 επιλέχθηκε από τον Ουκρανό πρόεδρο Βολοντίμιρ Ζελένσκι για να εκπροσωπήσει την Ουκρανία στην Τριμερή Ομάδα Επαφών σχετικά με τον πόλεμο στο Ντονμπάς.

## Παραπομπές

## Εξωτερικοί σύνδεσμοι

1. Η ομιλία του Ρέζνικοφ στο Συνέδριο Τοπικών και Περιφερειακών Αρχών της Ευρώπης (16 Οκτωβρίου 2014)  Αρχειοθετήθηκε 2024-11-27 στο Wayback Machine.
2. Mme Badlilita M Reznikov M Chiveri - συνέντευξη κατά την διάρκεια του Συνεδρίου Τοπικών και Περιφερειακών Αρχών της Ευρώπης
# Όμπλαστ του Μπέλγκοροντ

| Όμπλαστ του Μπέλγκοροντ |
| --- |
|  |
|

|  |  |
| --- | --- |
|  Σημαία |  Έμβλημα |

 |
|  |
| Χώρα | Ρωσία |
| Διοικητική υπαγωγή | Ρωσία |
| Πρωτεύουσα | Μπέλγκοροντ |
| Ίδρυση | 6  Ιανουαρίου 1954 |
| Διοίκηση |
|  • Επικεφαλής | Vyacheslav Gladkov |
| Έκταση | 27.134 km² |
| Υψόμετρο | 220 μέτρα |
| Πληθυσμός | 1.482.025 (1  Ιανουαρίου 2025) |
| Γεωγραφικές συντεταγμένες | 50°46′0″N 37°27′0″E |
| Ιστότοπος | Επίσημος ιστότοπος |
|  Σχετικά πολυμέσα |
| δεδομένα () |

Το **Όμπλαστ του Μπέλγκοροντ** (ρωσικά: *Белгоро́дская о́бласть*) είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Βρίσκεται στα σύνορα της χώρας με την Ουκρανία, στην οποία ανήκε έως το 1954.

Πρωτεύουσα της περιφέρειας είναι η πόλη Μπέλγκοροντ (356.402 κάτοικοι - απογρ. 2010). Άλλες σημαντικές πόλεις είναι το Στάρι Οσκόλ (221.085) και το Γκούμπκιν (86.083).

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Όμπλαστ του Μπέλγκοροντ στο Wikimedia Commons
# Ηλεκτρικό δίκτυο

Σχεδιάγραμμα ηλεκτρικού δικτύου
Γραμμές μεταφοράς υψηλής τάσης
**Ηλεκτρικό δίκτυο** είναι ένα διασυνδεδεμένο δίκτυο για τη μεταφορά ηλεκτρικής ενέργειας από του παραγωγούς στους καταναλωτές.

## Μέρη

Ένα ηλεκτρικό δίκτυο συνίσταται από τρία μέρη:

* Παραγωγή ηλεκτρικής ενέργειας: Τα εργοστάσια παραγωγής ηλεκτρικής ενέργειας παράγουν ηλεκτρική ενέργεια χρησιμοποιώντας ορυκτά καύσιμα (άνθρακα, φυσικό αέριο, βιομάζα) ή τον αέρα, το νερό, τα πυρηνικά καύσιμα και τον ήλιο.
* Μεταφορά ηλεκτρικής ενέργειας: Οι γραμμές μεταφοράς μεταφέρουν την ηλεκτρική ενέργεια από τα εργοστάσια στα κέντρα ζήτησης.
* Διανομή ηλεκτρικής ενέργειας: Η ενέργεια φτάνει στους υποσταθμούς, γίνεται υποβιβασμός τάσης με τη βοήθεια μετασχηματιστών και μεταφέρεται μέσω γραμμών διανομής. με περαιτέρω υποβιβασμό τάσης, γίνεται κατάλληλη για χρήση από οικιακά δίκτυα.

## Παραπομπές

## Εξωτερικοί σύνδεσμοι

* Ελληνικό Διασυνδεδεμένο Σύστημα Μεταφοράς Η.Ε.
# Μόλυνση

Γενικά ως **μόλυνση** χαρακτηρίζεται η οποιαδήποτε παρουσία παθογόνων μικροβίων είτε σε αντικείμενα κοινής χρήσης είτε ειδικότερα στην επιφάνεια ενός ζωντανού οργανισμού ή και την είσδυσή τους εντός αυτού. Μερικές φορές γίνεται λόγος για τη *μόλυνση του περιβάλλοντος*, ενώ συνήθως εννοείται η ρύπανση. Αν ωστόσο, μεταξύ των ρύπων υπάρχουν και παθογόνοι μικροοργανισμοί τότε και μόνο, γίνεται λόγος για μόλυνση.

Τέσσερα τρυβλία με θρεπτικό άγαρ, στα οποία αναπτύσσονται αποικίες Gram αρνητικών βακτηρίων.
Είναι το πρώτο στάδιο του κύκλου μιας ασθένειας και έπεται της επώασης. Για να γίνει μία μόλυνση, σημαίνει ότι ο μικροοργανισμός έχει καταφέρει να ξεπεράσει τους μηχανισμούς της εξωτερικής άμυνας του οργανισμού, δηλαδή το δέρμα του, τις κοιλότητες του και τις εξωτερικές εκκρίσεις του. Ο οργανισμός μόλις εντοπίσει μία μόλυνση αντιδρά μέσω του ανοσοποιητικού συστήματος.

Η μόλυνση μπορεί να αποφευχθεί γενικά τηρώντας τους κανόνες υγιεινής. Η προσωπική υγιεινή του καθενός είναι προσωπική του υπόθεση, ενώ για τα παιδιά είναι υπεύθυνοι οι γονείς και οι κηδεμόνες του. Υπάρχουν και γενικοί κανόνες υγιεινής και σχετικοί έλεγχοι, για να διασφαλιστεί η δημόσια υγιεινή, από ειδικούς ελεγκτές τους αστίατρους.

Η μόλυνση πρέπει να διακρίνεται από τον όρο λοίμωξη που συνδέεται αποκλειστικά με φλεγμονή.

## Βιβλιογραφία

* Μαυρίδου Α., Βανταράκης Α., Ευστρατίου Μ., Βαγιωνά Μ. (2014). *Μικροβιολογία & Επιδημιολογία Νερού*. Ιατρικές Εκδόσεις Π. Χ. Πασχαλίδης. ISBN 978-996-371-676-0.
* Μαυρίδου Αθηνά Θ., Παπαπετροπούλου Μαρία (1996). *Μικροβιολογία του υδάτινου περιβάλλοντος*. Εκδόσεις ΤΡΑΥΛΟΣ. ISBN 978-960-712-232-2.
* Madigan Michael, Martinko John, Parker Jack (Μεταφρασμένο) (2007). *Βιολογία των μικροοργανισμών (Τόμος Ι)*. Πανεπιστημιακές Εκδόσεις Κρήτης. ISBN 978-960-524-200-8.
* Madigan Michael, Martinko John, Parker Jack (Μεταφρασμένο) (2007). *Βιολογία των μικροοργανισμών (Τόμος ΙΙ)*. Πανεπιστημιακές Εκδόσεις Κρήτης. ISBN 978-960-524-201-5.
* Καραγκούνη-Κύρτσου Αμαλία (1999). *Μικροβιολογία*. Εκδόσεις Σταμούλη Α.Ε. ISBN 960-351-204-4.
* Φυτιάνος Κωνσταντίνος, (Β' Έκδοση, 1996). Η Ρύπανση των Θαλασσών. Εκδόσεις University Studio Press. ISBN 978-960-122-321-6
* Φυτιάνος Κωνσταντίνος Κ., Σαμαρά - Κωνσταντίνου Κωνσταντινή, (2009). Χημεία Περιβάλλοντος. Εκδόσεις University Studio Press. ISBN 978-960-121-808-3
* Εγκυκλοπαίδεια του Περιβάλλοντος για νέους: Ρύπανση. National Geographic (Τόμος 5). ΣΕΛΕΝΑ ΕΚΔΟΤΙΚΗ Α.Ε. (© 2013 για την ελληνική γλώσσα). Αρχειοθετήθηκε 2019-11-28 στο Wayback Machine.

## Εξωτερικοί σύνδεσμοι

* Λεξιλογικός ορισμός του μόλυνση  στο Βικιλεξικό
* Πολυμέσα σχετικά με το θέμα  Μόλυνση στο Wikimedia Commons
# Σαιν-Μαντέ

| Σαιν-Μαντέ |
| --- |
|  |
|

|  |
| --- |
|  Έμβλημα |

 |
| Διοίκηση |
| Χώρα | Γαλλία |
| Διοικητική υπαγωγή | Μητρόπολη του Μείζονος Παρισιού, Βαλ-ντε-Μαρν και διαμέρισμα του Νοζάν-συρ-Μαρν |
|  • Δήμαρχος του Σαιν-Μαντέ | Ζυλιέν Βέιλ (από 2020) |
| Ταχυδρομικός κώδικας | 94160 |
| Κωδικός Κοινότητας | 94067 |
| Πληθυσμός | 21.071 (1  Ιανουαρίου 2023) |
| Έκταση | 0,92 km² |
| Υψόμετρο | 42 μέτρα, 54 μέτρα και 50 μέτρα |
| Σαιν-Μαντέ
48°50′29″N 2°25′4″E |
| Ιστότοπος |  |
|  Σχετικά πολυμέσα |
|     |
| δεδομένα |

Το **Σαιν-Μαντέ** (γαλλικά: *Saint-Mandé*‎‎) είναι γαλλική κοινότητα στον νομό του Βαλ-ντε-Μαρν, στη διοικητική περιοχή της Ιλ-ντε-Φρανς.

Οι κάτοικοί του είναι γνωστοί ως Σαιν-Μαντεέν (γαλλικά: *Saint-Mandéens*‎‎).

## Παραπομπές
# Ιραουάντι

Ο **Ιραουάντι**, ή επίσημα γνωστός, ως **Αγιεγιαρβάντι**βιρμανικά: ဧရာဝတီမြစ်; MLCTS: *erawa.ti mrac*, [ʔèjàwədì mjɪʔ], προερχόμενη από την ινδική λέξη ρεβατί) είναι ποταμός ο οποίος πηγάζει στην βόρεια Μιανμάρ και εκβάλλει στα νότια της χώρας. Είναι ο μεγαλύτερος ποταμός της χώρας και είναι πλωτός. Προέρχεται από την διασταύρωση των ποταμών Νμάι και Μαλί, it και ρέει με σχετικά ευθεία κατεύθυνση μέχρι το δέλτα του κοντά στην Γιανγκόν. Η λεκάνη απορροής του καλύπτει περίπου 404.200 τ.χλμ., καλύπτοντας μεγάλα τμήματα της Μιανμάρ. Ο συγγραφέας Ρούντγιαρντ Κίπλινγκ, σε έργο του, του έδωσε το προσωνύμιο "Ο δρόμος για την Μανταλέι". Στα αρχαία ελληνικά καλούνταν *Δοάνας*.

Από τον έκτο αιώνα ο ποταμός έχει χρησιμοποιηθεί για την μεταφορά ανθρώπων και το εμπόριο αγαθών. Έχοντας ένα μεγάλο δίκτυο καναλιών απορροής, ο ποταμός έγινε σημαντικός για την Βρετανική Αυτοκρατορία αφού είχε μετατρέψει την Βιρμανία σε αποικία της. Ο ποταμός παραμένει ζωτικής σημασίας μέχρι τις ημέρες μας, καθώς μια σημαντική ποσότητα εξαγώγιμων και μη προϊόντων, καθώς και ατόμων περνά από τον ποταμό. Το ρύζι που παράγεται στο δέλτα του Ιραουάντι ποτίζεται με νερό από τον ποταμό.

Το 2007, η στρατιωτική δικτατορία της Μιανμάρ υπέγραψε συμφωνία για την καταστροφή επτά υδροηλεκτρικών φραγμάτων, παράγοντας ενέργεια συνολικού μεγέθους 13.360 μεγαβάτ στους ποταμούς Νμάι και Μαλί. Επίσης, προγραμματίστηκε η κατασκευή του φράγματος Μιτσόνε στην περιοχή που συγκλίνουν οι ροές των δύο ποταμών. Η χωρητικότητα του φράγματος είναι 3.600 μεγαβάτ. Περιβαλλοντικές οργανώσεις έχουν εκφράσει τις ανησυχίες τους για τις περιβαλλοντικές επιπτώσεις του φράγματος στα οικοσυστήματα του ποταμού. Τα ζώα που μπορεί να επηρεαστούν είναι το απειλούμενο με εξαφάνιση δελφίνι του Ιραουάντι και ο κρίσιμα απειλούμενος καρχαρίας του Γάγγη.

## Παραπομπές
# Πρόεδρος του Καμερούν

| Πρόεδρος της Δημοκρατίας του Καμερούν
 *Président de la République du Cameroun* |
| --- |
| Έμβλημα του Καμερούν |
| **Κάτοχος Πολ Μπιγιά** από 6 Νοεμβρίου 1982 |
| Έδρα | Γιαουντέ, Καμερούν |
| Διορισμός από | Λαϊκή ψηφοφορία |
| Διάρκεια θητείας | 7 έτη, άπαξ ανανεώσιμη |
| Αρχικός κάτοχος | Αχμαντού Αχιτζό |
| Δημιουργία | 5 Μαιου 1960 |
| Αναπληρωτής | Πρόεδρος της Γερουσίας του Καμερούν |
| Μισθός | 620.967 δολάρια ΗΠΑ (ετησίως) |

Ο **Πρόεδρος του Καμερούν** είναι ο αρχηγός του κράτους και ο *de facto* επικεφαλής της κυβέρνησης του Καμερούν και ταυτόχρονα επικεφαλής των Ενόπλων Δυνάμεων του Καμερούν. Η εξουσία του κράτους ασκείται ταυτοχρόνως από τον πρόεδρο και από το Κοινοβούλιο.

## Ιστορικό

Το αξίωμα του προέδρου του Καμερούν ιδρύθηκε το 1960, μετά την ανεξαρτησία της χώρας από τη Γαλλία. Το αξίωμα αυτό, αρχικά, ανέλαβε ο Αχμαντού Αχιτζό από τις 5 Μαΐου 1960 έως τις 6 Νοεμβρίου 1982 και στη συνέχεια ο Πολ Μπιγιά, ο οποίος διατηρεί το αξίωμα μέχρι τις μέρες μας.

## Όριο θητειών

Τα όρια θητειών για το αξίωμα του προέδρου αφαιρέθηκαν για τον Μπίγια το 2008.

## Κατάλογος προέδρων του Καμερούν

*Κύριο λήμμα: Κατάλογος προέδρων του Καμερούν (περιλαμβάνει πολιτειακές μεταβολές)*

| Αρ. | Πορτραίτο | Ονοματεπώνυμο | Έναρξη | Λήξη | Διάρκεια | Εκλογή | Κόμμα |
| --- | --- | --- | --- | --- | --- | --- | --- |
| 1 |  | **Αχμαντού Αχιτζό**
(1924-1989) | 5 Μαιου 1960 | 6 Νοεμβρίου 1982 | 22 έτη, 181 ημέρες | - | KE |
| 1965 |
| 1970 | ΔΚΛΚ |
| 1975 |
| 1980 |
| 2 |  | **Πολ Μπιγιά**
(1933-) | 6 Νοεμβρίου 1982 | *Σημερινός κάτοχος* | *Εν ενεργεία* | - | ΔΚΛΚ |
| 1984 |
| 1988 |
| 1992 |
| 1997 |
| 2004 |
| 2011 |
| 2018 |
| 2025 |

## Βλέπε επίσης

* Πολιτική του Καμερούν
* Αντιπρόεδρος του Καμερούν

## Παραπομπές

## Εξωτερικοί σύνδεσμοι

* Επίσημος ιστότοπος
# Κλοπή

Paul-Charles Chocarne-Moreau, *The Cunning Thief*, 1931
Η **κλοπή** είναι έγκλημα που τιμωρείται από τον Ποινικό Κώδικα στα άρθρα 372 ΠΚ επ. Είναι η αφαίρεση ξένου κινητού πράγματος από την κατοχή άλλου με σκοπό την παράνομη ιδιοποίηση. Στη βασική της μορφή είναι πλημμέλημα και τιμωρείται με φυλάκιση τουλάχιστον τριών μηνών.

## Αντικειμενική υπόσταση

Τα βασικά στοιχεία της αντικειμενικής υπόστασης είναι

* το κινητό πράγμα: η καταπάτηση ξένων ακινήτων δεν μπορεί ποτέ να χαρακτηριστεί ως κλοπή
* η αφαίρεση από την κατοχή άλλου: αν το πράγμα βρίσκεται ήδη στην κατοχή του δράστη πριν αποφασίσει ο τελευταίος να το ιδιοποιηθεί (είτε γιατί του το έχει εμπιστευθεί ο κύριος είτε γιατί το πήρε για άλλο λόγο), τότε διαπράττεται υπεξαίρεση και όχι κλοπή.
* ο σκοπός της παράνομης ιδιοποίησης: το στοιχείο αυτό βρίσκεται μεταξύ υποκειμενικής και αντικειμενικής υπόστασης. Ο δράστης πρέπει να έχει σκοπό τη στιγμή της αφαίρεσης του πράγματος να το ιδιοποιηθεί. Δεν είνει κλοπή η αφαίρεση ξένου πράγματος με σκοπό την πρόσκαιρη χρήση και κατόπιν επιστροφή του στον αρχικό κάτοχο (αυτό δε σημαίνει όμως ότι πάντοτε επιτρέπεται, βλ. και ΠΚ 374Α -κλοπή χρήσης μεταφορικού μέσου).

Η αφαίρεση δεν πρέπει να έχει γίνει με βία, αλλιώς ο δράστης διαπράττει ληστεία και όχι κλοπή.

## Υποκειμενική υπόσταση

Η κλοπή απαιτεί δόλο του δράστη, κλοπή εξ αμελείας δεν υπάρχει. Ο δράστης πρέπει να έχει επιπλέον και σκοπό παράνομης ιδιοποίησης, δόλος μόνο ως προς την αφαίρεση του πράγματος δεν αρκεί. Γι' αυτό και η κλοπή ανήκει στα εγκλήματα "υπερχειλούς υποκειμενικής υπόστασης", επειδή ο νόμος απαιτεί εκτός από το δόλο του δράστη για την τέλεση της περιγραφόμενης πράξης και ένα επιπλέον υποκειμενικό στοιχείο, το σκοπό (εδώ το σκοπό παράνομης ιδιοποίησης), προκειμενου η πράξη να είναι αξιόποινη.

## Διακεκριμένες μορφές

Υπάρχουν μορφές κλοπής ανάλογα με το αντικείμενο ή με τον τρόπο που τιμωρούνται βαρύτερα (διακεκριμένη κλοπή). Αν το αντικείμενο είναι "ιδιαίτερα μεγάλης αξίας" ο δράστης τιμωρείται με φυλάκιση τουλάχιστον δύο ετών. Επίσης

* α) αν από τόπο προορισμένο για θρησκευτική λατρεία αφαιρέθηκε πράγμα αφιερωμένο σ' αυτή,
* β) αν αφαιρέθηκε πράγμα επιστημονικής, καλλιτεχνικής, αρχαιολογικής ή ιστορικής σημασίας που βρισκόταν σε συλλογή εκτιθέμενη σε κοινή θέα ή σε δημόσιο οίκημα ή σε άλλο δημόσιο τόπο
* γ) αν αφαιρέθηκε πράγμα που μεταφερόταν με οποιοδήποτε δημόσιο συγκοινωνιακό μέσο ή ήταν τοποθετημένο σε χώρο προορισμένο για εναπόθεση πραγμάτων προς μεταφορά ή παραλαβή ή μεταφερόταν από ταξιδιώτη
* δ) αν η κλοπή τελέστηκε από δύο ή περισσότερους που είχαν ενωθεί για να διαπράττουν κλοπές ή ληστείες,
* ε) αν η πράξη τελέστηκε από πρόσωπο που διαπράττει κλοπές ή ληστείες κατ'επάγγελμα ή κατά συνήθεια ή
* στ) Κλοπή με συνολική αξία άνω των 120.000 ευρώ: Πρόκειται για μια μορφή κακουργηματικής κλοπής που τιμωρείται με κάθειρξη τουλάχιστον δέκα ετών.

Ελαφρύτερη μορφή κλοπής είναι η κλοπή ευτελούς αξίας (φυλάκιση ως έξι μηνών ή χρηματική ποινή), η οποία μάλιστα αν έγινε από ανάγκη για άμεση χρήση ή ανάλωση μπορεί κατά την κρίση του δικαστηρίου να παραμείνει και ατιμώρητη (πβ. Γιάννης Αγιάννης).

## Παραπομπές

## Εξωτερικοί σύνδεσμοι

Ποινικός Κώδικας
# Γκουρμά-Ραρούς

| Γκουρμά-Ραρούς |
| --- |
|  |
| Γκουρμά-Ραρούς
16°52′48″N 1°55′26″W |
|  |
| Χώρα | Μάλι |
| Διοικητική υπαγωγή | Τομπουκτού |
| Έκταση | 7.000 km² |
| Υψόμετρο | 244 μέτρα |
|  Σχετικά πολυμέσα |
|

Η **Γκουρμά-Ραρούς** ή απλά **Ραρούς** είναι μια πόλη του Μαλί. Ανήκει στην Περιφέρεια Τομπουκτού, στην Επαρχία Γκουρμά-Ραρούς και στο Διαμέριμσα Ραρούς. Έχει πληθυσμό 26.115 κατοίκων (2009).

## Γεωγραφία

Η Γκουρμά-Ραρούς βρίσκεται κεντρικά του Μαλί, νοτιονατολικά της Περιφέρειας Τομπουκτού και βορειοανατολικά της Επαρχίας Γκουρμά-Ραρούς. Βρίσκεται στη δυτική όχθη του Ποταμού Νίγηρα. Βρίσκεται σε συνταγμένες 16.880°Β 1.9238°Δ. Έχει έκταση 7.000 τ.χλμ..

## Πολιτικά

| Χρονιά | Δήμαρχος |
| --- | --- |
| 2009 | Αμπντουλάιγ Αγκαλί Τουρέ |

## Δημογραφία

Στην πόλη της Γκουρμά-Ραρούς ζουν 26.115 κάτοικοι (2009).

| Χρονιά | Πληθυσμός | Πυκνότητα |
| --- | --- | --- |
| 1998 | 15.155 | 2,2 |
| 2009 | 26.115 | 3,8 |

## Δείτε επίσης

* Κατάλογος πόλεων του Μαλί
# Ημισφαίρια της Γης

Η διαίρεση της Γης από τον Ισημερινό και τον πρώτο μεσημβρινό
Στη γεωγραφία και τη χαρτογραφία, ο όρος **ημισφαίριο της Γης** αναφέρεται σε οποιαδήποτε διαίρεση της υδρογείου σε δύο ημισφαίρια.

Συνήθως, η διαίρεση της γης σε ημισφαίρια γίνεται διαμέσου δεικτών γεωγραφικού πλάτους ή μήκους:

* Τα εξής ημισφαίρια προκύπτουν από τη διαίρεση της Γης σε βόρειο και νότιο μισό κατά μήκους του ισημερινού:
	+ το Βόρειο Ημισφαίριο, το μισό μέρος της Γης που βρίσκεται βόρεια του Ισημερινού.
	+ το Νότιο Ημισφαίριο, το μισό μέρος της Γης που βρίσκεται νότια του Ισημερινού.
* Τα εξής ημισφαίρια προκύπτουν από τη διαίρεση της Γης σε δυτικό και ανατολικό μισό κατά μήκος του πρώτου μεσημβρινού:
	+ το Ανατολικό Ημισφαίριο, το μισό μέρος της Γης που βρίσκεται ανατολικά του πρώτου μεσημβρινού και δυτικά του 180ου μεσημβρινού.
	+ το Δυτικό Ημισφαίριο, το μισό μέρος της Γης που βρίσκεται δυτικά του πρώτου μεσημβρινού και ανατολικά από του 180ου μεσημβρινού.

Η διαίρεση Ανατολής-Δύσης έχει και πολιτιστική χροιά, ως ένας τύπος διαίρεσης της Γης σε δύο πολιτιστικά ημισφαίρια.

Ωστόσο, υπάρχουν και άλλες μέθοδοι που επιδιώκουν τη διαίρεση του πλανήτη σε δύο ίσα μέρη κατά ένα τρόπο που μεγιστοποιεί τη σημασία ενός ορισμένου γεωγραφικού χαρακτηριστικού:

* Τα εξής ημισφαίρια προκύπτουν σύμφωνα με τη διαίρεση της Γης σε δύο ημισφαίρια με βάση το τμήμα της Γης όπου υπάρχουν οι περισσότερες εκτάσεις ξηράς και νερού αντίστοιχα:

* το Ημισφαίριο της Ξηράς, το ημισφαίριο της Γης που έχει το μεγαλύτερο μέρος της ξηράς που βρίσκεται πάνω στον πλανήτη.
* το Ημισφαίριο του νερού, το ημισφαίριο της Γης που έχει το μεγαλύτερο μέρος του νερού που βρίσκεται πάνω στον πλανήτη.

Η γη μπορεί επίσης να χωριστεί σε δύο ημισφαίρια με βάση τα μέρη όπου είναι μέρα και τα μέρη όπου είναι νύχτα.

## Παραπομπές